রোমান ইভানিকুক
রোমান ইভানোভিচ ইভানিচুক ( ইউক্রেনীয়: Роман Іванович Iваничук, ২৭ মে ১৯২৯ - ১৭ সেপ্টেম্বর ২০১৬) একজন সোভিয়েত এবং ইউক্রেনীয় লেখক এবং রাজনীতিবিদ ছিলেন। তিনি ১৯৮৫ সালের শেভচেঙ্কো জাতীয় পুরস্কারের বিজয়ী ছিলেন। ১৯৯০ থেকে ১৯৯৪ সালের মধ্যে তিনি ভারখোভনা রাডার ডেপুটি ছিলেন। ২০০৯ সালে তিনি ইউক্রেনের নায়ক উপাধিতে ভূষিত হয়েছেন। বর্তমান ইভানো-ফ্রাঙ্কিভস্ক ওব্লাস্টের কোসিভ রাইয়নে ইভানিচুক ট্র্যাচে জন্মগ্রহণ করেন । তিনি লভিভ বিশ্ববিদ্যালয়ে ভাষা অনুষদে অধ্যয়ন করেন এবং ১৯৫৭ সালে স্নাতক ডিগ্রী লাভ করেন। তিনি ১৯৫৭ থেকে ১৯৬৩ সাল পর্যন্ত স্কুল শিক্ষক হিসেবে চাকরী করেন; তিনি ১৯৫৮ সাল থেকে ছোট গল্প এবং উপন্যাস প্রকাশ করা শুরু করেন। ইভানিচুক ১৯৬৩ থেকে ১৯৯০ সাল পর্যন্ত জোভটেন ম্যাগাজিনের সম্পাদক হিসাবে দায়িত্ব পালন করেছেন। ১৯৯৫ সালে তিনি লভিভ বিশ্ববিদ্যালয়ের অধ্যাপক যোগদান করেন এবং মৃত্যুর আগ পর্যন্ত সেখানে শিক্ষকতা করেন। তিনি ২০১৬ সালে লভিভে মারা যান।